Föstudaginn 10. janúar opnar ljósmyndasýning í bókasafni Menningarmiðstöðvar Hornafjarðar sem haldin er á vegum Náttúrustofu Suðausturlands og er að hluta styrkt af Uppbyggingarsjóði Suðurlands . Sýningin er hliðarafurð rannsóknar sem farið fram hefur síðustu tvö ár á fuglalífi á og við tjarnir í Sveitarfélaginu Hornafirði en myndirnar eru allar teknar með flygildi . Tjarnir , vötn og votlendi eru mikilvæg búsvæði fyrir stóran hluta íslenskra fuglategunda en um 70% varptegunda nýta ferskvatnsvotlendi og tjarnir að einhverju marki og 40% eru algerlega bundnar slíkum svæðum til varps eða fæðuöflunar á varptíma . Eðlisþættir svo sem dýpi , næringargildi , tærleiki , sýrustig og fleira hefur áhrif á gerð tjarna og vatna og mótar lífríkið sem þar þrífst . Einnig hafa aðliggjandi búsvæði , lengd frá sjó , ákoma næringarefna , landsvæði og fleira mikil áhrif . Þessari sýningu er ætlað að fanga þennan breytileika . Sýningin , sem er sölusýning , mun verða uppi næstu 6 vikur og hægt að sjá hana á opnunartíma bókasafnsins . Myndirnar á sýningunni eru teknar af dr. Lilju Jóhannesdóttur , vistfræðings Náttúrustofunnar . Lítil tjörn rétt við Eskey á Mýrum . Er myndin hluti af sýningunni .